
ARETXABALETAKO IKASTETXEETAN ESKOLAKO 2030 PROGRAMA GARATZEKO, KOORDINATZEKO ETA LAGUNTZA TEKNIKOA EMATEKO ZERBITZUA

1.- KONTRATUAREN HELBURUA

Aretxabaletako ikastetxeetan Eskola Agenda 2030 programa garatzeko, koordinatzeko eta laguntza teknikoa emateko zerbitzu teknikoa kontratatzea.

2.- KONTRATUA GAUZATZEKO EPEA

Kontratua gauzatzeko epea honako hau izango da: 2022ko irailetik 2024ko ekainaren 30era arte.

Honako ikasturte hauetan gauzatuko da:

· 2022ko irailetik 2023ko ekainera

· 2023ko irailetik 2024ko ekainera

Uztailean eta abuztuan ez da zerbitzurik  emango.

3.- PARTE HARTZEN DUTEN IKASTETXEAK

Kanpainaren hartzaile zuzenak Aretxabaletako haur hezkuntza, lehen hezkuntza, bigarren hezkuntza eta lanbide heziketako ikasleak dira. 

· Kurtzebarri LH

· Kurtzebarri BH

· Aretxabaletako Lanbide Eskola

4.- LAN-PROGRAMA ETA KRONOGRAMA

Ikasturte bakoitzerako, eta ikasturtea hasi aurretik, kontratuaren enpresa esleipendunak laguntza teknikoko lan-proposamen bat entregatu beharko du, Garapen Jasangarriko Helburu (GIH) baten inguruan, eta zehatz- mehatz jaso beharko ditu Eskolako 2030 Agendaren programaren metodologia, garatu beharreko baliabideak eta jarduerak eta lan- kronograma.

5.- LANEN DESKRIBAPENA

5.1.- Antolaketa

Udala eta ikastetxea inplikatu eta dinamizatuko ditu. Horretarako, parte hartuko duen ikastetxe bakoitzean, Ikastetxeko Ingurumen  Batzordearen (IIB) parte hartzea funtsezkoa izango da, beraz, haien sorreran, parte- hartzearen sustapenean eta funtzionamenduan lagunduko du.

Ikastetxeko Ingurumen Batzordearen parte- hartzea bermatzeko, kasuan kasuko kudeaketa lanak burutuko dira:

Ikastetxean Ingurumen Batzordea egon ezean, hura sortzeko laguntza eskainiko da.

 Ikastetxe bakoitzaren Ingurumen Batzordea   aztertu eta, horiek indartzeko, kasuan kasuko ekarpenak egingo dira.Orokorrean, Ingurumen  Batzordeak bete beharreko funtzioa ziurtatzeko, kasuan kasuko    ezaugarriak aurkezten dituen ikastetxe  bakoitzari egokituriko zerbitzua eskainiko zaio. Era berean, haien erabilera atsegin eta didaktikoa proposatuko da, metodologia bisual, dinamiko eta interaktiboak lehenetsiz. Gaiari buruzko udal diagnostikoaren datuak detektatu, identifikatu eta interpretatu ahal izateko herri mailako bisitak prestatuko ditu, horien garapenerako material didaktikoak ere eskainiko direlarik. 

Ondorioz, ikasleek beharrezkoak diren material estandarrak izango dituzte  diagnostiko alternatiboa egiteko  (galdetegiak, datuak biltzeko taulak) eta proposatutako ibilbide, bisita, inkesta eta eztabaida eta abarrean erabiliko dituzte. Lehen Hezkuntza, Derrigorrezko Bigarren Hezkuntza, eta Lanbide Heziketarako, heziketa ziklo bakoitzeko material  pertsonalizatuak garatuko dira.
5.2.-Diagnostikoa eta helburuak

Aukeratutako gaiari buruzko eskola diagnostikoa egingo da eta herriko diagnostikoa  aztertuko da, ikasleen ikuspegitik. Helburuak eta jarraipenerako adierazleak zehaztuko dira, Eskola Agenda 2030eko ardatzen arabera.

Ikasturtean jorratzeko aukeratutako gaia landu ahal izateko ikasle zein irakasleentzako material    ezberdinak sortuko dira, ikastetxe bakoitzeko parte hartzaileen adinari egokitua, aurkezpen hori gelan irakasleek (irakaslearen dokumentazioa), zein ikasleek (ikaslearen dokumentazioa) erabiltzeko aukera izan dezaten. 

Horrenbestez, bai gaiaren aurkezpenerako zein haren inguruko herriko diagnostikoa egiteko sortuko diren materialak  partaideen adin eta ezagutza mailara egokituak izateaz gain, erakargarriak ere izango dira.
5.3.- Ekintza Plana eta jarduerak 
Ikastetxeetan kudeatzeko neurriak proposatuko  dira (irakasle zein ikasleek), baita udalerrian     beste eragile batzuekin
 elkarlanean parte hartzeko neurriak ere, aukeratutako gaiaren  inguruan Ingurumena eta Iraunkortasuna    hobetzeko asmoz. 

Aukeratutako gaiaren inguruan, beharrezko informazioa bilduko da eta parte hartzaileen eskura jarriko da besteak beste: udal-ekintzen planak edota azterlanak, garapen iraunkor komunitarioko proposamenak, egun dauden esperientziak edo praktika onak eta nazioartean dauden datuak.

Aurretik aipatutako alderdiak lantzen dituzten material eta dokumentuak jaso eta egokitu egingo ditu ikasleen  adinaren eta bisiten arabera, eta CEIDA-Ingurugelak eskaintzen dituen   materialekin   batera   eskainiko   dizkie ikastetxe bakoitzean barne lana dinamizatzeko ardura duten irakasleei, eta horiek koordinatu eta laguntza eskainiko die.
Ikastetxe bakoitzeko barne lana dinamizatzen  duten eragileak koordinatu eta horiei laguntza emango die.

JARDUERAK
1.-Gutxienez ikasten ari den gaiaren inguruan intereseko eskola bisita bat antolatuko du. Bisita hori enpresa, intereseko habitat natural, herri jabariko gune, administrazio, mankomunitate edo abarretara egin ahal izango da, baita haien instalazioetara ere.

2.- Parte hartzen duen ikastetxe bakoitzean saio bat prestatuko da landutako gaiarekin zerikusia duten jarduerak, erakusketak, tailerrak, sentsibilizazio edo simulazio jokoak sustatu eta antolatzeko.

3.- Zentroko Ingurumen Batzordeekin batera landutako gaiari buruzko praktika onen kodigoa eta parte hartzen duen ikastetxe bakoitzean aukeratutako gaiaren Kudeaketa Plana prestatuko ditu.

ESKOLEN ARTEKO FOROA

1.- Ikasleek egindako proposamenen zerrenda bateratua sortuko du. Udalerriko zerrenda oinarri bezala hartuta, proposamen  garrantzitsuenen aukeraketa
egitea aurreikusten da, ziklo ezberdinetako ikasleak elkartuko dituen Parte hartzeko Foroan. Bilera hauen antolaketa, deialdiak egin eta dinamizatze lanak egingo dira.

5.4.- Komunikazioa

Proiektuaren fase bakoitzean proiektuaren  oinarriak faseak eta bildutako materialak osatu eta horien berri emango da era sistematiko, erraz eta didaktikoan. Era berean, partehartzaile  guztien artean aukeratutako gaiaren inguruan  Aretxabaletako Udalbatzarrera eramango diren proposamenak adostuko dira.Ikasturte osoan zehar Eskolako Agenda 30ri buruzko aurrerapenak gainontzeko herritarrei komunikatzeko behar diren materialak prestatuko dira: prozesuaren hasiera, lanen garapena, parte hartzeko ekintzak,  proposamenak eta hartutako konpromisoak, besteak beste.

KANPO-KOMUNIKAZIOA:

Kartelak: Fase ezberdinak komunikatzeko helburuarekin kartel ezberdinak sortzea beharrezkoa ikusten bada horrela egingo da. 

Prentsa-oharrak: prozesuaren hasiera, lanen garapena, parte hartzeko ekintzak, proposamenak eta harturiko konpromisoen berri  emateko helburuarekin.

Ikasleen konpromisoen dekalogoa: ikasleen konpromisoen zerrenda bateratua aztertu eta gehien errepikatzen diren ideiak aukeratuz “konpromisoen dekalogoa” sortuko da Udala zein eskolaren web gunean partekatzeko. Dekalogoa familiei banatzea aholkatuko da, ikasleek harturiko konpromisoak etxean ere jarraipena izan dezaten.

BARNE-KOMUNIKAZIOA

Proiektuan parte hartzen duten eragile guztiekin harremanetan egongo da. Udal ordezkariekin  harremanak mantendu eta aholkularitza eskaintzeko enpresak proiektuaren  koordinatzaile bat izendatuko du.

Modu honetan, ikasturtean zehar etengabeko  aholkularitza eta laguntza teknikoa eskainiko da, prozesua partaideen beharretara egokituz  eta haien asebetetze maila bermatuz.

5.5.- Ebaluazioa
Proiektuak ebaluatzeko ardura izango da, aukeratutako adierazleak eta ekintza- proposamenen jarraipena egin eta kualitatiboki eta kuantitatiboki neurtuz. Horretarako, ebaluazio irizpideak ezarriko dira eta hezkuntza zentro bakoitzean adierazleak zehazteko eta kalkulatzeko laguntza eskainiko da.

Eragileen asebetetze mailaren jarraipena egingo da, ikasturtean zehar etengabeko ebaluazioa     bermatuko delarik. Jasotako eskaera  edo   proposamen   guztiak   kontuan hartuko dira eta proiektuan txertatu aurretik eragile guztien adostasuna bilatuko da.

Eragileen ebaluazioa

Ikasturtearen amaieran eragile guztien iritzia jasotzeko ebaluaketa orriak banatuko dira, programaren atal guztiak baloratzeko asmoarekin. Honako eredu hauek aurreikusten dira:
· Irakasleei zuzendutako ebaluaketa orria.
· Ikasleei zuzendutako ebaluaketa orria.

· Ingurugelako ordezkariei zuzendutako ebaluaketa orria

Azken txostena egingo da, bertan parte- hartzaileen datuak eta egindako jarduerak jasoko direlarik. 

5.6.- EJren garapen jasangarriko  dirulaguntza

Udalak aipatu dirulaguntza lerrora proposamenik aurkeztuz gero eta dirulaguntza izanez gero, enpresak Udalari laguntza eskainiko dio aipatu dirulaguntza zuritzeko beharrezkoak diren dokumentazioa osatzeko

6.- LANTALDEA

Zerbitzuak gutxienez 2 pertsonaz osatutako giza talde tekniko/didaktiko/dinamizatzaile bat izan beharko du.Pertsona horiek gutxienez urtebeteko esperientzia izan beharko dute antzeko proiektuetan, eta Euskal Autonomia Erkidegoko bi hizkuntza ofizialak (euskara eta gaztelania) menderatu beharko dituzte. Euskararen kasuan, atxikitako langileek Europako Erreferentzia Marko Estandarraren C1 gaitasun agiria aurkeztu beharko dute. 
Atxikitako pertsonak banaka identifikatuko dira, eta haien titulazioa, eskolako 21 eta 2030 agendako esperientzia- urteak eta curriculum vitaea adieraziko dira.

7.- HIZKUNTZA BETEBEHARRAK

7.1. Zerbitzua emango duten langileen euskara gaitasuna: Eman beharreko zerbitzuen izaera kontuan izanik, Europako Erreferentzia Markoaren C1 gaitasun maila egiaztatu beharko dute zerbitzuaz arduratuko diren langile guztiek. 

Kontratua esleitu aurretik egiaztatu beharko du enpresak zerbitzua emango duten pertsonek badutela eskatutako hizkuntza gaitasuna. Hori egiaztatzeko, honako bi bideak erabili ahal izango dira:

1.- Dagokion ziurtagiria, titulua edo diploma aurkeztea, egoki den erakunde publiko edo zentro ofizialean egin eta emandakoa edo, 

2.- Udalak erabakitako proba egitea (proba horretan lotutako agiriak ez du inolako baliorik izango esleipen honetatik kanpo). 

7.2. Hizkuntza ofizialen erabilera: 
a) Zerbitzu hartzaileekin: ikasle, irakasle zein udal langile eta ordezkariekiko harreman oro, hitzezkoa nahiz idatzizkoa euskaraz izango da. 

b) Herritarrekin, orokorrean: Familiei eta herritarrei zuzendutako komunikazio orokorretan (gutunak, konpromisoen dekalogoa, kartelak, prentsa oharrak,…) euskarari emango zaio lehentasuna, eta euskaraz edo ele bietan egingo dira, hartzaileen arabera, betiere haien hizkuntza eskubideak bermatuz. 
c) Udalarekin: Udalaren eta esleipedunaren arteko ahozko zein idatzizko komunikazio mota guztiak euskaraz izango dira, izan harreman administratiboak (kontratu, faktura…) izan zerbitzua ematetik sortutakoak (bilerak, aurkezpenak, txostenak….)

